Die lesmateriaal is spesifiek saamgestel om die leerders aan 'n wye verskeidenheid musiek, sangstyle, kulture en tale wat die diversiteit van Suid-Afrika weerspieël, bekend te stel.
Daar word gefokus op die kind se ontwikkeling in totaliteit terwyl 'n liefde vir musiek spontaan gekweek word.
Die struktuur van die programme vir al die ouderdomsgroepe is op die spiraalkurrikulum-ontwerp gebaseer:
Die spiraal is 'n simbool wat aandui dat leer nie net 'n eenmalige ervaring is nie, maar 'n proses waarin gevarieerde herhaling in toenemende vlakke van kompleksiteit plaasvind. Die kinders leer deur te sing, speel en dans.
Die lesmateriaal van al die ouderdomsgroepe is gebaseer op 'n oorkoepelende tema wat oor 10 weke (een skoolkwartaal) strek.
'n Natuurlike liefde vir musiek te kweek deur bekendstelling aan 'n verskeidenheid musiekstyle en tradisies.
'n Basis te skep wat die jong kind sal motiveer tot lewenslange betrokkenheid in musiek en die Kunste.